**СЪОБЩЕНИЕ**

**Уведомяваме Ви, че на 11 юни 2019 г. от 10:00 ч.** в град София в хотел „Анел“, зала „Анел“ на адрес: бул. „Тодор Александров“ № 14, ще се проведе дискусионен форум на тема ***„Настоящите и бъдещи предизвикателства при безопасността на полетите в леката и свръхлеката авиация“.***

Организатор и модератор на форума е Главна дирекция „Гражданска въздухоплавателна администрация“ (ГД „ГВА“).

Гарантирането на постоянно високо и еднакво ниво на безопасност и сигурност на гражданското въздухоплаване е основен приоритет на всички нас.

Нека заедно и отговорно да допринесем за една по-безопасна среда при осъществяването на общата ни мисия „Безопасност“.

***Дневен ред на събитието:***

I. Регистрация на участниците в дискусионния форум – 09:45 ч.

II. Откриване на форума от г-н Станимир Лешев – Главен директор на Главна дирекция „Гражданска въздухоплавателна администрация“.

III. Основни аспекти при регистрацията и поддържането на летателна годност при леката и свръхлеката авиация, настоящи и бъдещи предизвикателства – изнасяне на презeнтация от г-жа Надя Тотева – началник отдел „Летателна годност на гражданските въдухоплавателни средства“ в ГД „ГВА“.

IV. Основни аспекти при летателната експлоатация и правоспособността на пилотите при леката и свръхлеката авиация, настоящи и бъдещи предизвикателства – изнасяне на презeнтация от г-жа Веселинка Трифонова – началник на отдел „Летателна експлоатация и лицензиране на авиационния персонал“ в ГД „ГВА“.

V. Осъществяване на полети с леки и свръхлеки въздухоплавателни средства, настоящи и бъдещи предизвикателства – изнасяне на съвместна презeнтация от г-н Христо Гунчев - началник отдел „Въздушно пространство, търсене и спасяване“ в ГД „ГВА“ и г-н Владимир Жеков – главен инспектор в отдел „Лицензиране на оператори“ в ГД „ГВА“.

VI. Презeнтации на тема „Настоящите и бъдещи предизвикателства при безопасността на полетите в леката и свръхлеката авиация“ от заявилите желание участници във форума.

VII. Дискусии.

VIII. Закриване на дискусионния форум.

*За участие във форума, моля в срок до 05.06.2019г., да изпратите заявка с имената на участниците и координати за обратна връзка, както и заявено желание за представяне на презентации по конкретната тема. Заявките изпращайте на адрес:*

***гр. София, 1000***

***ул. „Дякон Игнатий“ №9***

***ГД ГВА, Деловодство – ет. 4***

*или на официалния е-мейл адрес на ГД ГВА:*

***caa@caa.bg***

***ОЧАКВАМЕ ВИ!***

**Главна дирекция „Гражданска въздухоплавателна администрация“**